Hvem der skal stå i spidsen for holdet, er dog fortsat en hemmelighed. FC Hjørring ønsker først at oplyse navnet på træneren i morgen i forbindelse med et pressemøde. I følge hjemmesiden bold.dk får FC Hjørring ikke bare en træner men to. Bold.dk skriver således FC Hjørring fredag præsenterer en trænerduo bestående af den tidligere FC Hjørring-spiller Bora Zivkovic og den tidligere Vejle målmand Boye Habekost. FC Hjørring sikrede sig endnu en sæson i 1. division under den tidligere superligatræner Ove Christensen, men parterne kunne ikke blive enige om at gøre aftalen permanent. Ove Christensen lavede i stedet aftale med Viborg, mens trænersædet i FC Hjørring stadig er ledigt. Klubben har siden arbejdet på højtryk for at finde en løsning på trænerfronten. Flere træneremner har i den seneste tid været til samtale i klubben. Også på spillerfronten er klubben på udkig efter nye folk. Der arbejdes på at hente 3-4 forstærkninger til klubben.

Opsummering:
FC Hjørring har netop ansat en ny træner, det oplyser sportschef Jacob Krüger til TV2/Nord.